ΚΑΝΟΝΙΣΜΟΣ (ΕΚ) αριθ. 1479/97 ΤΗΣ ΕΠΙΤΡΟΠΗΣ της 28ης Ιουλίου 1997 για τον καθορισμό των γεωργικών ισοτιμιών που εφαρμόζονται σε ορισμένες ενισχύσεις στη Σουηδία και στο Ηνωμένο Βασίλειο και των ανωτάτων αντισταθμιστικών ποσών που προκύπτουν από αυτές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,

Εκτιμώντας:

ότι, σε εφαρμογή του άρθρου 3 του κανονισμού (ΕΚ) αριθ. 2990/95 του Συμβουλίου (2), όπως τροποποιήθηκε από τον κανονισμό (ΕΚ) αριθ. 1451/96 (3), όσον αφορά τη σουηδική κορόνα, και του άρθρου 3 του κανονισμού (ΕΚ) αριθ. 724/97, όσον αφορά τη λίρα στερλίνα, οι γεωργικές ισοτιμίες που εφαρμόζονται στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΚ) αριθ. 150/95 (5), δεν μειώνονται ανάλογα με τις αισθητές ανατιμήσεις των εν λόγω νομισμάτων 7 ότι, ωστόσο, το άρθρο 3 του κανονισμού (ΕΚ) αριθ. 724/97 προβλέπει την πτώση των γεωργικών ισοτιμιών που εφαρμόζονται σε μια των ενισχύσεων που αναφέρονται στο άρθρο 7 του κανονισμού (ΕΟΚ) αριθ. 3813/92 όταν, λόγω των μέτρων που έχουν ληφθεί μετά αισθητή ανατίμηση, η ισοτιμία αυτή υπερβαίνει περισσότερο από 11,5 % την τρέχουσα γεωργική ισοτιμία 7 ότι, στην περίπτωση αυτή, η ισοτιμία που θα εφαρμοσθεί ισούται με την τρέχουσα γεωργική ισοτιμία αυξημένη κατά 11,5 % 7

ότι οι γεωργικές ισοτιμίες της σουηδικής κορόνας και της λίρας στερλίνας που εφαρμόζονται σε ορισμένες ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 μειώθηκαν από την 1η Ιουλίου 1997 για να αποφευχθούν αποκλίσεις μεγαλύτερες από 11,5 % με τις τρέχουσες γεωργικές ισοτιμίες κατά την εν λόγω ημερομηνία 7 ότι, για να διευκολυνθεί η διαχείριση των εν λόγω ενισχύσεων, πρέπει να προσδιοριστούν και να καθοριστούν οι ισοτιμίες που εφαρμόζονται στις εν λόγω ενισχύσεις από την 1η Ιουλίου 1997 7

ότι το άρθρο 4 παράγραφος 2 του κανονισμού (ΕΚ) αριθ. 724/97 προβλέπει αντιστάθμιση των αποτελεσμάτων της μειώσεως των γεωργικών ισοτιμιών που εφαρμόζονται στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 7 ότι για τις αντισταθμίσεις αυτές χορηγούνται συμπληρωματικά ποσά στην αντισταθμιστική ενίσχυση που έχει χορηγηθεί σύμφωνα με τον κανονισμό (ΕΚ) αριθ. 805/97 της Επιτροπής, της 2ας Μαΐου 1997, σχετικά με τις λεπτομέρειες εφαρμογής των αντισταθμίσεων που αφορούν αισθητές ανατιμήσεις (6) ότι πρέπει να καθοριστεί, για τη Σουηδία και το Ηνωμένο Βασίλειο, το ανώτατο συμπληρωματικό ποσό της πρώτης δόσης της αντισταθμιστικής ενίσχυσης για την πτώση των ενισχύσεων που αναφέρονται στο άρθρο 7 του κανονισμού (ΕΟΚ) αριθ. 3813/92 των οποίων το γενεσιουργό αίτιο επέρχεται την 1η Ιουλίου 1997 7 ότι ο υπολογισμός του εν λόγω ποσού, σε εφαρμογή του άρθρου 4 παράγραφος 2 και του άρθρου 6 παράγραφος 3 τελευταίο εδάφιο του κανονισμού (ΕΚ) αριθ. 724/97, οδηγεί, στην περίπτωση της Σουηδίας, σε ανώτατο ποσό ανά εκτάριο πολύ πλησίον του μηδενός 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η γεωργική ισοτιμία «1 Ecu = 0,833821 λίρες στερλίνες» που εφαρμόζεται στις 30 Ιουνίου 1997 στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, και των οποίων το γενεσιουργό αίτιο επέρχεται την 1η Ιουλίου, αντικαθίσταται από την 1η Ιουλίου 1997 και για τις εν λόγω ενισχύσεις από τη γεωργική ισοτιμία «1 Ecu = 0,803724 λίρες στερλίνες».

Η γεωργική ισοτιμία «1 Ecu = 9,91834 σουηδικές κορόνες», που εφαρμόζεται στις 30 Ιουνίου 1997 στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, και των οποίων το γενεσιουργό αίτιο επέρχεται την 1η Ιουλίου, αντικαθίσταται από την 1η Ιουλίου 1997 και για τις εν λόγω ενισχύσεις από τη γεωργική ισοτιμία «1 Ecu = 9,90747 σουηδικές κορόνες».

Άρθρο 2

Το ανώτατο συμπληρωματικό ποσό της πρώτης δόσης της αντισταθμιστικής ενισχύσεως που μπορεί να χορηγηθεί λόγω της πτώσεως της γεωργικής ισοτιμίας που αναφέρεται στο άρθρο 1 ισούται με «0» για τη Σουηδία και με 66,70 εκατομμύρια Ecu για το Ηνωμένο Βασίλειο.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 108 της 25. 4. 1997, σ. 9.

(2) ΕΕ αριθ. L 312 της 23. 12. 1995, σ. 7.

(3) ΕΕ αριθ. L 187 της 26. 7. 1996, σ. 1.

(4) ΕΕ αριθ. L 387 της 31. 12. 1992, σ. 1.

(5) ΕΕ αριθ. L 22 της 31. 1. 1995, σ. 1.

(6) ΕΕ αριθ. L 115 της 3. 5. 1997, σ. 13.